*(Aquest formulari s’ha de concebre com un model orientatiu i cal adaptar-lo a l’encàrrec corresponent)*

# DEMANDA DE JUDICI VERBAL PER A LA RECLAMACIÓ DE QUANTITATS

# AL JUTJAT DE \_\_\_\_\_\_\_\_\_

\_\_\_\_\_\_\_\_\_\_\_\_, procurador/a dels tribunals, en representació de l’entitat mercantil \_\_\_\_\_\_\_\_\_\_\_\_, segons acredito mitjançant escriptura de poders per a plets adjunta, que presento perquè em sigui retornada després de confrontar-la amb la seva còpia, que lliuro annexa perquè sigui inserida a les actuacions, comparec davant del Jutjat i

**MANIFESTO**

Que mitjançant aquest escrit, i sota l’assistència lletrada de \_\_\_\_\_\_\_\_\_, col·legiat/da núm. \_\_\_\_ del Col·legi d’Advocats de \_\_\_\_\_\_\_\_\_, formulo una **demanda de** **judici verbal per a la reclamació de la quantitat** de \_\_\_\_\_\_\_\_\_ euros (\_\_\_\_\_\_\_\_\_ €) contra \_\_\_\_\_\_\_\_\_**,** amb NIF \_\_\_\_\_\_\_\_\_, i amb domicili a \_\_\_\_\_\_\_\_\_, al carrer \_\_\_, número \_\_\_\_. Fonamento aquesta demanda en els fets i els fonaments de dret que a continuació exposo.

**FETS**

**1.** **CONTRACTES D’ARRENDAMENT**

En data \_\_\_\_\_\_\_\_\_ la part actora, \_\_\_\_\_\_\_\_\_\_, i la part demandada, \_\_\_\_\_\_\_\_\_\_, van subscriure dos contractes d’arrendament sobre les places d’aparcament núm. \_\_\_ i núm. \_\_\_, situades a l’aparcament comunitari de \_\_\_\_\_\_ .

Una setmana més tard, en data \_\_\_\_\_\_, les parts actora i demandada van subscriure un nou contracte d’arrendament sobre la plaça d’aparcament núm. \_\_\_, situada al mateix aparcament comunitari de \_\_\_\_\_\_ .

Adjunto les còpies dels **contractes d’arrendament** com a **documents número \_\_\_, \_\_\_ i \_\_\_**.

**2. RESCISSIÓ DELS CONTRACTES D’ARRENDAMENT DE LES PLACES \_\_\_ I \_\_\_ I RECONEIXEMENT DE DEUTES**

Durant el mes de \_\_\_\_\_\_, la part demandada es va posar en contacte amb la meva mandant per manifestar la voluntat de no continuar l’arrendament de dues de les tres places que tenia llogades, motiu pel qual en data \_\_\_\_\_\_\_\_\_ totes dues parts van formalitzar un document de rescissió de contracte d’arrendament de les places \_\_\_\_ i \_\_\_\_ .

En el mateix document i atès que la part demandada tenia un deute per rendes impagades vinculat a les dues places d’aparcament, la part demandada va reconèixer l’existència del deute, el qual era de \_\_\_\_\_\_ euros, i es va comprometre a satisfer-lo amb pagaments mensuals de \_\_\_\_\_\_ euros cadascun, a partir del mes de \_\_\_\_\_\_ i fins a la liquidació efectiva del deute.

Adjunto una còpia del **document de rescissió i de reconeixement de deute** com a **document número \_\_\_\_** .

**3. RECONEIXEMENT DEL DEUTE VINCULAT A LA PLAÇA \_\_\_\_**

En el moment en què la part demandada va rescindir els contractes d’arrendament de les places \_\_\_ i \_\_\_, va posar de manifest la seva intenció de continuar amb l’arrendament de la plaça \_\_\_, però en aquella data també mantenia un deute per rendes impagades vinculat a aquesta última plaça, motiu pel qual va subscriure en data \_\_\_\_\_\_\_ un altre document de reconeixement de deute per la suma de \_\_\_\_\_ euros, i en què també es comprometia a pagar el deute indicat per mitjà de pagaments mensuals de \_\_\_\_\_ euros cadascun fins a la liquidació definitiva del deute.

Adjunto una **còpia del compromís consignat** com a **document número \_\_\_** .

**4. INCOMPLIMENT DELS ACORDS ASSOLITS**

A dia d’avui la part demandada no ha satisfet cap dels pagaments mensuals als quals es va comprometre, tant en els compromisos adquirits amb el document de \_\_\_\_\_\_\_\_\_, com amb els del document de \_\_\_\_\_\_\_\_\_, motiu pel qual i d’acord amb el que preveu la cinquena estipulació del document de \_\_\_\_\_\_\_\_\_, \_\_\_\_\_\_\_\_\_s’ha vist amb l’obligació d’iniciar les accions judicials pertinents.

Així mateix, cal posar de manifest que en data \_\_\_\_\_\_\_\_\_ la part demandada va presentar una instància a les oficines de la meva mandant en la qual indicava la seva voluntat de rescindir el contracte d’arrendament de la plaça d’aparcament núm. \_\_\_\_\_\_\_ i que la fiança que havia dipositat en el moment de la signatura del contracte (\_\_\_\_\_\_\_ euros), se la quedés la persona arrendadora a compte del deute que mantenia.

Adjunto una còpia de la **instància** esmentada com a **document número \_\_\_** .

Atès el que s’acaba d’exposar, el deute que a dia d’avui acumula la plaça \_\_\_ de l’aparcament comunitari de \_\_\_\_\_\_\_\_\_\_, és de \_\_\_\_\_\_\_euros**,** quantia que es reclama en aquesta demanda.

Tenint en compte tot el que s’ha dit, el deute que a dia d’avui manté la part demanada amb la meva mandant és de \_\_\_\_\_\_\_euros.

Als anteriors fets són d’aplicació els següents

**FONAMENTS DE DRET**

1. Els articles 1088, 1089, 1091, 1101 i concordants del Codi Civil.
2. Els articles 1254 i 1255 i següents del Codi Civil.
3. És competent aquest Jutjat en virtut de l’article 51 de la Llei processal.
4. L’article 250.2 de la Llei processal quant al tipus de procediment que cal seguir.
5. La legitimació activa correspon a la part actora per la seva condició de propietària de les places d’aparcament arrendades i per la seva condició de creditora del deute reclamat.
6. La legitimació passiva correspon a la part demandada per la seva condició de deutora del deute reclamat.
7. Article 1108 del Codi Civil, en concordança amb el 576 de la Llei processal, en relació amb els interessos.
8. L’article 394 de la Llei d’enjudiciament civil, respecte a la condemna en costes a la part demandada.

Per tot això,

**AL JUTJAT SOL·LICITO** que, un cop presentat aquest escrit de demanda amb les seves còpies i documents, l’admeti; que traslladi la demanda i els seus documents a la part demandada; i que després de complir la resta de tràmits processals d’acord amb l’article 440 de la LEC, dicti una sentència estimatòria per la qual:

1. Condemni la part demandada a abonar a la meva mandant l’import de \_\_\_\_\_ euros.

2. Condemni la part demandada a abonar a la part actora la suma dels interessos legals d’aquest import.

3. Condemni la part demandada a abonar les costes del procediment.

**ALTRESSÍ**

**MANIFESTO:** que, als efectes del que preveu l’article 3 bis.1.3 del Text refós de la Llei de taxes i preus públics de la Generalitat, aquesta part està exempta subjectivament de la taxa, en ser una entitat parcialment exempta de l’impost sobre societats, ja que és una societat subjecta al dret dels organismes dependents de l’Administració local.

Així mateix, als efectes del que preveu l’article 4.2.c de la Llei 10/2012, de 20 de novembre de 2012, reguladora de determinades taxes en l’àmbit de l’Administració de justícia i de l’Institut Nacional de Toxicologia i Ciències Forenses, aquesta part manifesta que es troba exempta d’abonar la taxa establerta per a l’exercici de la potestat jurisdiccional en l’ordre civil, en ser un organisme públic.

**SOL·LICITO:** que es tingui per feta la manifestació anterior als efectes oportuns.

*(lloc), (dia)* de/d’ *(mes)* de *(any)*

*(signatura)* *(signatura)*

Lletrat/da Procurador/a

Núm. de col·legiat: \_\_\_